|  |
| --- |
| **OŠ Col, PŠ Podkraj**  **2. razred**  Pouk na daljavo – Učno gradivo in navodila za učence  Učiteljica Katja Turk Medvešček  email: [katja.turk@guest.arnes.si](mailto:katja.turk@guest.arnes.si)  Določene učne vsebine si lahko pogledate na spodnjem spletnem naslovu:  <https://www.lilibi.si/> |
| **Petek, 17. 4. 2020** |
| **MAT: Denar**   * Učence vprašamo, kaj bi lahko kupili za 1 evro. Koliko po vašem mnenju stane žoga, knjiga, skiro, vstopnina za kino, kepica sladoleda? ... Koliko pa npr. stane lizika, žvečilni gumi?   Povemo, da imamo tudi manjšo denarno enoto od evra; to je **cent**. Cent in evro jim konkretno pokažemo.   * **DZ 2, str. 87**   Naloga na modri podlagi  Preberejo besedilo v oblačkih pri Lili in pri Binetu. Spoznajo, da je 1 evro po vrednosti enako kot 100 centov. Spoznajo tudi vrednosti kovancev za cente.  2. naloga  Ogledajo si denarnici in izračunajo, koliko denarja je v njih.  Preberejo vprašanja in nanje odgovorijo. **Učenci naj uvidijo, da več kovancev še ne pomeni nujno tudi večje vsote – več denarja.**   * Na list napišemo **CENIK:**  |  | | --- | | CENIK  HLAČE 20 €  KRILO 20 €  PULOVER 30 €  MAJICA 10 €  KAPA 8 €  NOGAVICE 2 € |  * Učence vprašamo, koliko denarja potrebujemo, če želimo kupiti, npr. hlače in pulover. V zvezek zapišemo račun in poudarimo, da moramo zraven pisati tudi znak za evro:   20 € + 30 € = 50 €   * Naredimo še nekaj primerov.   Koliko bomo plačali za krilo in majico?  Imam 50 €. Ali si lahko kupim krilo in majico? Koliko denarja mi bo ostalo?  Kupili smo hlače, 2 majici in kapo. Koliko denarja nam morajo vrniti, če plača?  Imaš 30 evrov. Kaj si lahko kupiš? Poišči več možnih rešitev.   * **DZ 2, str. 88**   Rešijo besedilno nalogo in odgovorijo na vprašanja.  Opozorimo jih na pisanje merskih enot ob številu.  Spremljamo delo in po potrebi pomagamo.  Preverimo pravilnost rešitev. |
| **SPO: Preverim svoje znanje**  Samostojno reši naloge **PREVERIM SVOJE ZNANJE** v DZ na strani 77.  Prvo nalogo rešiš v DZ, drugo nalogo napiši v zvezek za SPO. Napiši imena za 5 pomladnih cvetlic in 5 sadnih dreves.  Ko končaš, dobro premisli, kakšno je tvoje znanje in si nalepi ustrezno nalepko. Potem naj ti naloge pregledajo še starši in tudi oni nalepijo ustrezno nalepko v krogec učitelj. |
| **SLJ: Primerjam lastnosti**  Iz peresnice izberi tri različno dolge barvice, različno debele knjige in jih opiši (kratka, krajša, najkrajša / dolga daljša, najdaljša/ debela, debelejša, najdebelejša).  **V DZ za slovenščino na strani si oglej slike in preberi povedi.**   * Katera žival je hitra, katera hitrejša in katera najhitrejša? * Katero drevo je visoko? Kako se imenuje drevo, ki je višje kot jablana? Katero drevo je najvišje? * Katera žival v tej vrsti je največja? Je medved večji kot slon? Je medved večji kot volk? Katera žival v tej vrsti je velika? * Kaj je dolgo? Kaj je daljše kot kača? In kaj je najdaljše? * Povej, kdo v tvoji družini je najvišji, ima najdaljše lase, je najstarejši,…   **Reši naloge v DZ na strani 33.**  Pri pisanju bodi pozoren na veliko začetnico in končno ločilo.  **V DZ si na strani 32 izberi 3 povedi in jih z malimi tiskanimi črkami prepiši v zvezek.** |
| **GUM: Pesmica Pomladna (Janez Bitenc)**  Danes se bomo naučili pesmico Pomladna.  Na spodnji povezavi poslušaj posnetek pesmice Pomladna.  <https://www.youtube.com/watch?v=0yxle6aGfs4>  Preberi besedilo pesmice.  POMLADNA (Janez Bitenc)  Na polju rožice cveto na drevju pa ptički pojo, z neba nam sveti sonček zlat, že prišla je k nam pomlad.  Iz gozda sem pa znani glas naznanja da prišla je v vas spet dobra kukav`ca, srca moj`ga ljubica. ☀️🌷🥀🐦    **Likovno ustvarjanje ob poslušanju pesmice.**  Danes boš vsebino pesmice narisal. Spodaj imaš priložen list, kjer narišeš pesmico v šestih slikah. Za risanje uporabi barvice. Če lista ne moreš natisniti, potem to naredi na navaden list papirja, ki ga razdeliš na šest enakih delov. |

**Janez Bitenc**

**POMLADNA**

|  |  |
| --- | --- |
| *Na polju rožice cveto ...* | *... na drevju pa ptički pojo.* |
| *Z neba nam sveti sonček zlat ...* | *... že prišla je k nam pomlad.* |
| *Iz gozda sem pa znani glas naznanja, da prišla je v vas ...* | *... spet dobra mila kukavca, srca mojga ljubica.* |